Legal Document

Category: 1573

Text:
2. ΝΟΜΟΣ υπ’ αριθ. 4466 της 21 Απρ./10 Μαΐου 1965 (ΦΕΚ Α΄ 82) Περί αναγνωρίσεως ως ισοτίμου προς τα δημόσια σχολεία Μέσης Εκπαιδεύσεως του υπό του «Προτύπου Ειδικού Εκπαιδευτηρίου» ιδρυθέντος ιδιωτικού Γυμνασίου Κωφών και Βαρηκόων Παίδων. Άρθρ.1.-Το εν Καλλιθέα Αθηνών ιδρυόμενον ιδιωτικόν Γυμνάσιον Κωφών και Βαρηκόων Παίδων, υπό την επωνυμίαν «Πρότυπον Ειδικόν Εκπαιδευτήριον», αναγνωρίζεται ως ισότιμον προς τα αντίστοιχα δημόσια Γυμνάσια του Ν.Δ. 4379/1964 οι δε παρεχόμενοι υπ’ αυτού τίτλοι σπουδών έχουσι την αυτήν ισχύν με τους παρεχομένους υπό των αντιστοίχων δημοσίων Γυμνασίων. Άρθρ.2.-Εις το δια του παρόντος αναγνωριζόμενον ως ισότιμον προς τα δημόσια Γυμνάσιον προσαρτάται και το λειτουργούν εν Καλλιθέα Αθηνών «Πρότυπον Ειδικόν Εκπαιδευτήριον» Κωφών και Βαρηκόων Παίδων Στοιχειώδους Εκπαιδεύσεως, αναγνωρισμένον δια του Ν.Δ. 3635/56 ως ισότιμον προς τα δημόσια δημοτικά σχολεία. Άρθρ.3.-Το δια τους κωφούς και βαρηκόους μαθητάς τούτο Γυμνάσιον υποχρεούται να παρέχη την εν τοις αντιστοίχοις Δημοσίοις σχολείοις διδασκομένην ύλην μαθημάτων. Αι τυχόν αναγκαίαι αποκλίσεις εκ του προγράμματος, λόγω της ιδιοτυπίας του σχολείου, εγκρίνονται υπό του Υπουργού Εθνικής Παιδεί(Αντι για τη σελ. 576,31(α) Σελ. 576,31(β) Τεύχος 755 Σελ. 103 32.Ζ.η.61 Ιδιωτικές Επαγγελματικές Σχολές Σχολεία Βαρυκόων ή Κωφών 32.Ζ.θ.1-2 ας και Θρησκευμάτων, μετά γνώμην του Παιδαγωγικού Ινστιτούτου, συμφώνως προς τας διεθνώς παραδεδεγμένας διδακτικάς και εκπαιδευτικάς μεθόδους. Άρθρ.4.-1)Δια Β. Δ/τος, εκδιδομένου προτάσει του Υπουργού Εθνικής Παιδείας και Θρησκευμάτων, δύναται να ιδρυθή και ιδιωτικόν Λύκειον δια κωφούς και βαρηκόους μαθητάς και να προσαρτηθή εις το ως άνω «Πρότυπον Ειδικόν Εκπαιδευτήριον». Τούτο θα λειτουργήση ως ισότιμον προς τα; Δημόσια Λύκεια και θα παρέχη την εις αυτά διδασκομένην ύλην μαθημάτων. Αι τυχόν αναγκαίαι αποκλίσεις εκ του προγράμματος των αντιστοίχων Λυκείων, λόγω ιδιοτυπίας του σχολείου, εγκρίνονται υπό του Υπουργού Εθνικής Παιδείας και Θρησκευμάτων μετά σύμφωνον γνώμην του Παιδαγωγικού Ινστιτούτου. 2.Η εισαγωγή των μαθητών εις το Λύκειον γίνεται κατόπιν εισαγωγικών εξετάσεων, αι οποίαι καθορίζονται δι’ αποφάσεως του Υπουργού Εθνικής Παιδείας και Θρησκευμάτων μετά σύμφωνον γνώμην του Παιδαγωγικού Ινστιτούτου. 4)Εις το λαβόν αρίθμησιν 5 άρθρ. 4 του Νομοσχεδίου, και εις τον 2ον στίχον αυτού και μετά την λέξιν «Γυμνάσιον» προστίθενται τα εξής: «και εις το τυχόν ιδρυθησόμενον ιδιωτικόν Λύκειον». Άρθρ.5.-Εις το ούτως αναγνωριζόμενον ως ισότιμον προς τα δημόσια Γυμνάσια ιδιωτικόν Γυμνάσιον δια κωφά ή βαρήκοα παιδιά δύναται να παρέχηται οικονομική ενίσχυσις υπό του Υπουργού Εθνικής Παιδείας και Θρησκευμάτων, εγγραφομένης σχετικής προβλέψεως δαπάνης εις τον προϋπολογισμόν του Υπουργείου τούτου.